Uashingtoni reflekton rreth raportit të shërbimeve të zbulimit
Ende ndihen efektet e raportit, ndërsa kryeqyteti përgatitet për të pritur presidentin e ri
Me më pak se dy javë deri në inaugurimin e presidentit të ri, Uashingtoni është ende duke reflektuar rreth raportit të agjensive amerikane të zbulimit. Në tekstin e këtij raporti paraqiten akuzat më të forta dhe të detajuara deri më sot se Rusia përdori sulme kibernetike dhe taktika të tjera për të ndërhyrë në zgjedhjet e muajit nëntor, që u fituan nga Donald Trump. Ndërsa bëhen përgatitjet e fundit për ceremoninë më të rëndësishme të Uashingtonit dhe procesin e transferimit të pushtetit, vazhdojnë reagimet rreth raportit të agjensive amerikane të zbulimit se Presidenti rus Vladimir Putin drejtoi një fushatë kibernetike që synonte nxitjen e fitores së Donald Trump. tha Presidenti Barack Obama. Presidenti Obama tha se ai e nënvlerësoi aftësinë e një qeverie të huaj për të ndërhyrë në procesin demokratik amerikan: Presidenti i zgjedhur Donald Trump u informua të premten për raportin. I pyetur nëse zoti Trump i pranon gjetjet e raportit, këshilltarja e tij e lartë KellyAnne Conway, i tha kanalit NBC se Rusia nuk pati sukses dhe se zoti Trump fitoi ndershmërisht dhe qartësisht. Zoti Trump shkroi vetë në Twitter se raporti i zbulimit deklaron se nuk pati asnjë lloj prove që sulmi kibernetik të ketë ndikuar në rezultatin e zgjedhjeve. Shefat e shërbimeve të zbulimit dëshmuan javën e kaluar se Rusia nuk ndërhyri në rezultatet zgjedhore, por se nuk gjykonin dot nëse veprimet e Moskës ndikuan në mënyrën se si votuan amerikanët. Ndërkohë, premtimit të zotit Trump për të përmirësuar marrëdhëniet SHBA – Rusi mund t’i kundërvihen veprimet dypartiake në Kongres. tha senatori demokrat, Richard Blumenthal. tha senatori republikan, Lindsey Graham. Rusia ka mohuar vazhdimisht çfarëdolloj roli në sulmin kibernetik apo nxjerrjen e informacioneve të burimeve të Partisë Demokrate.